अमिरको निर्णायक गोल
एफसी मल्टिभिजनले प्रथम सुन्दर सहकारी कप सेभेन ‘ए’ साइड फुटबलको उपाधि जितेको छ । हुप्रचौरमा शुक्रबार फाइनलमा मल्टिभिजनले डिलर एसोसियसन मकवानपुरलाई १–० ले हरायो । 
हेटौंडा — एफसी मल्टिभिजनले प्रथम सुन्दर सहकारी कप सेभेन ‘ए’ साइड फुटबलको उपाधि जितेको छ । हुप्रचौरमा शुक्रबार फाइनलमा मल्टिभिजनले डिलर एसोसियसन मकवानपुरलाई १–० ले हरायो । मल्टिभिजनबाट अमिर श्रेष्ठले ३५ औं मिनेटमा गरेको गोल निर्णायक भयो । चौकीटोल युवाका विश्व लामा (५ गोल) सर्वाधिक गोलकर्ता बने । मल्टिभिजनका गोलरक्षक विकेशलाल श्रेष्ठ उत्कृष्ट गोलरक्षक र अनिल थापामगर उत्कृष्ट खेलाडी भए । विजेता र उपविजेताले ३० र २० हजार रुपैयाँ पुरस्कार पाए । 